**Bánk bán verseny 2. forduló, 3. feladat**

Mit ér az ember, ha nő?

*Görög, gubás, bojér, olasz,*

*Német, zsidó, nekem mihelyst fejét*

*A korona díszesiti, mindegy az,*

*Mert szent előttem a királyom, és az*

*Asszonyt becsűlöm – ah, de még is annak*

*Én engedelmeskedni nem tudok…”*

*Petur bán – Második szakasz*

Véleményünk szerint a nők férfiakétól eltérő megítélése még napjainkban is aktuális téma. Mit ér ember, ha nő? Igaz, a 13. századhoz képest javult a helyzet, de a darabban a férfiak és a nők nem részesülnek egyenlő bánásmódban, az előbbi abban a korszakban alsóbb rendű társadalmi tagnak tekintik a nőket. Több szereplő a nőket gyengének, érzelemvezéreltnek, manipulálhatónak tartja.

Minden férfi karakter a jellemétől függően bánik az ellenkező nemmel, például Tiborc viselkedésében megjelenik némi gondoskodás, míg Ottó és Biberach attitűdjében a kihasználás motívuma a meghatározóbb. A címszereplő, Bánk ugyan felszólal a főurak ellen Gertrudis védelmében, de végső soron ő sem tekinti egyenrangúként a két nemet, illetve Melindát sem támogatja, mikor a legjobban kellene. Itt van még mellettük Petur bán, aki a hazaérkező Bánkot próbálja maga mellé állítani az összeesküvésben. „Fő érvként” hozza fel, hogy Gertrudis meráni és nem magyar, aki saját népe embereivel veszi körbe magát és tékozló módon él, ami nem méltó a nagy Endre királyéhoz. Mindazonáltal az idézett mondanivalóból láthatjuk, hogy Gertrudis legnagyobb bűne nem az, hogy nem magyar, sokkal inkább, hogy nő, nem pedig férfi.

II. Endre király sem olyan igazságos, mint ahogy azt a főurak beállítják, hisz feleségét (még ha csak politikai házasság is volt) gondolkodás nélkül helyezi a haza elé, ami ugyan egy királytól érthető, de tény, hogy az emberölés egy gonosztett (akár jogos, akár nem), illetve Bánk részéről önbíráskodás is történt, ezért a törvényesség mellőzését nem lehet elfogadni. Sőt mi több, a király Bánkot majdnem hőssé, egyedüli áldozattá emeli, holott Gertrudis ártatlan volt a Melindával történt eseményekben.

Ugyan a mai világban egy nő már nincs ilyen szinten elnyomva, a férfiak egy része ugyanúgy elítélően viselkedik velük szemben, sokszor láthatunk, hallhatunk olyan megjegyzéseket, mint például a „menj vissza a konyhába” vagy az is előfordul, amikor történelemórán elhangzik a „…mert abban a korban a nőknek még nem volt szavazati joguk…” a fiúktól máris a kuncogást lehet hallani. Mindazonáltal a lényeg, hogy a változás állandó, és viszonylag jó úton haladunk a nemek egyenlőségének ügyében.